Цветан Ангелов
На юнак не подобава

chitanka.info

Коте, коте, не дращи

с остри нокти по килима!

Чудна книжка, гледай ти,

моят батко Павел има.

Чете я от край до край.

И узнахме ние с батко,

че котакът Мърмърай

победил вълка Зъбатко.

Девет зъба му избил,

поразклатил му десети,

но си траел — скромен бил,

пък и кой да се досети!

Може би това си ти.

Мър, познах ли? Е, тогава

по килима не дращи.

На юнак не подобава.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.